ddrg/super_eurlex huggingface dataset:
Zmenený a doplnený návrh rozhodnutie Európskeho parlamentu a Rady ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec /* KOM/2007/0783 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.12.2007 KOM(2007) 783 v konečnom znení Zmenený a doplnený návrh ROZHODNUTIE EURÓPSKEHO PARLAMENTU A RADY ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec (predložená Komisiou) Zmenený a doplnený návrh ROZHODNUTIE EURÓPSKEHO PARLAMENTU A RADY ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o viacročný finančný rámec EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení[1], a najmä na jej body 21, 22 a 23, so zreteľom na návrh Komisie[2], keďže: (1) Na zmierovacom zasadnutí dňa 23. novembra 2007 sa obe zložky rozpočtového orgánu dohodli, že časť finančných prostriedkov požadovaných pre európske programy globálneho navigačného satelitného systému GNSS (systémy EGNOS – GALILEO) poskytnú v súlade s bodmi 21, 22 a 23 medziinštitucionálnej dohody na základe revízie viacročného finančného rámca na roky 2007 – 2013, aby sa strop pre viazané rozpočtové prostriedky v podkapitole 1a na roky 2008 až 2013 zvýšil o čiastku 1 600 miliónov EUR v bežných cenách. Toto zvýšenie bude kompenzované znížením stropu pre viazané rozpočtové prostriedky v kapitole 2 na rok 2007 o takú istú čiastku. (2) Aby sa zachoval primeraný pomer medzi záväzkami a platbami, ročný strop pre platbu rozpočtových prostriedkov sa upraví. Táto úprava bude neutrálna. (3) Príloha I k medziinštitucionálnej dohode o rozpočtovej disciplíne a riadnom finančnom hospodárení by sa preto mala zodpovedajúcim spôsobom zmeniť a doplniť[3], ROZHODLI TAKTO: Jediný článok Príloha I k medziinštitucionálnej dohode o rozpočtovej disciplíne a riadnom finančnom hospodárení sa nahrádza prílohou k tomuto rozhodnutiu. V Bruseli za Európsky parlament za Radu predseda predseda PRÍLOHA FINANČNÝ RÁMEC NA ROKY 2007 – 2013 (revidovaný) [pic] [1] Ú. v. EÚ C 139, 14.6.2006, s. 1. [2] KOM(2007) 549 v konečnom znení, 19.9.2007, zmenené a doplnené KOM(2007) 783 v konečnom znení. [3] Na tento účel sa číselné údaje vyplývajúce z uvedenej dohody prepočítajú na ceny z roku 2004.
Návrh nariadenie rady, ktorým sa zrušuje nariadenie rady (ES) č. 752/2007 z 30. mája 2007 o spravovaní určitých obmedzení dovozu určitých výrobkov z ocele z Ukrajiny /* KOM/2008/0302 v konečnom znení - ACC 2008/0094 */





[pic] | KOMISIA EURÓPSKYCH SPOLOČENSTIEV | Brusel, 13.5.2008 KOM(2008) 302 v konečnom znení 2008/0094 (ACC) Návrh NARIADENIE RADY, ktorým sa zrušuje nariadenie Rady (ES) č. 752/2007 z 30. mája 2007 o spravovaní určitých obmedzení dovozu určitých výrobkov z ocele z Ukrajiny (predložená Komisiou) DÔVODOVÁ SPRÁVA Obchod s určitými výrobkami z ocele medzi Európskym spoločenstvom a Ukrajinou sa riadi dohodou, v ktorej sa stanovujú aj kvóty na dovoz ocele s pôvodom na Ukrajine do Európy. Podľa článku 10 ods. 4 dohody sa pri pristúpení Ukrajiny k Svetovej obchodnej organizácii dohoda ukončí a kvóty sa zrušia. Predpokladaný dátum pristúpenia je 16. mája 2008. Komisia preto teraz navrhuje, aby sa zrušilo nariadenie, ktorým sa dohoda vykonáva v Spoločenstve. Rada sa vyzýva, aby prijala návrh Komisie a uverejnila toto nariadenie v úradnom vestníku. 2008/0094 (ACC) Návrh NARIADENIE RADY, ktorým sa zrušuje nariadenie Rady (ES) č. 752/2007 z 30. mája 2007 o spravovaní určitých obmedzení dovozu určitých výrobkov z ocele z Ukrajiny RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie, keďže: 1. Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej[1], (ďalej len „DPS“) nadobudla platnosť 1. marca 1998. 2. V článku 22 ods. 1 DPS sa stanovuje, že obchod s určitými výrobkami z ocele sa riadi hlavou III tejto dohody s výnimkou jej článku 14 a ustanoveniami dohody o množstvových opatreniach. 3. Európske spoločenstvo a vláda Ukrajiny uzatvorili takúto dohodu o obchode s určitými výrobkami z ocele[2] (ďalej len „dohoda“) 18. júna 2007. 4. S cieľom vykonať túto dohodu prijala Rada 30. mája 2007 nariadenie (ES) č. 752/2007 o spravovaní určitých obmedzení dovozu určitých výrobkov z ocele z Ukrajiny[3]. 5. V článku 10 ods. 4 dohody sa stanovuje, že v prípade, že Ukrajina pristúpi k Svetovej obchodnej organizácii pred uplynutím lehoty, na ktorú bola dohoda uzavretá, platnosť tejto dohody zaniká a množstvové limity sa ku dňu pristúpenia zrušia. 6. Ukrajina sa stane členom Svetovej obchodnej organizácie 16. mája 2008. 7. V tejto deň sa nariadenie, ktorým sa dohoda vykonáva, stane bezpredmetné. 8. V záujme jasnosti je preto potrebné nariadenie (ES) č. 752/2007 zrušiť, PRIJALA TOTO NARIADENIE: Článok 1 Nariadenie (ES) č. 752/2007 sa týmto zrušuje. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda […] [1] Ú. v. ES L 49, 19.2.1998, s. 3. [2] Ú. v. EÚ L 178, 6.7.2007, s. 24. [3] Ú. v. EÚ L 178, 6.7.2007, s. 1.
[pic] | KOMISIA EURÓPSKYCH SPOLOČENSTIEV | Brusel, 17.7.2008 KOM(2008) 487 v konečnom znení 2006/0129 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES v súvislosti s druhým čítaním v Európskom parlamente s cieľom prijatia návrhu SMERNICE EURÓPSKEHO PARLAMENTU A RADY o normách kvality životného prostredia v oblasti vodného hospodárstva a o zmene a doplnení smerníc 82/176/EHS, 83/513/EHS, 84/156/EHS, 84/491/EHS, 86/280/EHS a 2000/60/ES KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2006/0129 (COD) STANOVISKO KOMISIEpodľa článku 251 ods. 2 tretieho pododseku písm. c) Zmluvy o ES v súvislosti s druhým čítaním v Európskom parlamente s cieľom prijatia návrhu SMERNICE EURÓPSKEHO PARLAMENTU A RADY o normách kvality životného prostredia v oblasti vodného hospodárstva a o zmene a doplnení smerníc 82/176/EHS, 83/513/EHS, 84/156/EHS, 84/491/EHS, 86/280/EHS a 2000/60/ES (Text s významom pre EHP) 1. KONTEXT Postup Dňa 17. júna 2006 Komisia predložila návrh smernice o normách kvality životného prostredia v oblasti vodného hospodárstva Európskemu parlamentu a Rade na schválenie v rámci postupu spolurozhodovania podľa článku 251 Zmluvy o ES. Európsky hospodársky a sociálny výbor predložil svoje stanovisko 15. februára 2007. Európsky parlament prijal svoju pozíciu v prvom čítaní 22. mája 2007. Rada prijala svoju spoločnú pozíciu 20. decembra 2007. Európsky parlament prijal svoju pozíciu v druhom čítaní 17. júna 2008. 2. Cieľ návrhu komisie Návrh smernice Komisie o normách kvality životného prostredia v oblasti vodného hospodárstva („Smernica o prioritných látkach“) je „dcérskou smernicou“ rámcovej smernice o vode – RSV (2000/60/ES[1]). Účelom tohto návrhu je: - stanoviť normy kvality životného prostredia pre 33 prioritných látok alebo prioritných rizikových látok (na základe článku 16 ods. 7 RSV), - zrušiť 5 starých smerníc (v dôsledku revízie požadovanej v článku 16 ods. 10 RSV) a - prehodnotiť zoznam prioritných rizikových látok (na základe rozhodnutia Európskeho parlamentu a Rady 2455/2001/ES[2]). 3. Pripomienky Komisie 3.1 Všeobecné súvislosti Európsky parlament prijal na svojom plenárnom zasadnutí 17. júna 2008 kompromisný balík 18 zmien a doplnení (s číslami 41 - 58), na ktorom sa dohodol s Radou s cieľom dosiahnuť dohodu v druhom čítaní. Tieto zmeny a doplnenia sa týkajú najmä: - doplnenia oznamovacích povinností v súvislosti s opatreniami prijatými s cieľom znížiť rozsah zón miešania, - zahrnutia usadenín a živých organizmov do súpisov emisií, vypúšťaní a únikov, - vypracovania technických usmernení pre zóny miešania a pre súpisy prostredníctvom komitológie, - článku o podávaní správ a preskúmavaní, - článku o budúcom preskúmaní prílohy X k smernici RSV, - zmien a doplnení viacerých odôvodnení. Komisia schvaľuje všetky uvedené zmeny a doplnenia, keďže sú v súlade s celkovým účelom a všeobecnou charakteristikou návrhu. 3.2 Zmenený a doplnený návrh Podľa článku 250 ods. 2 Zmluvy o ES Komisia mení a dopĺňa návrh, ako je uvedené vyššie. [1] Ú. v. ES L 327, 22.12.2000, s. 1-73. [2] Ú. v. ES L 331, 15.12.2001, s. 1-5.
Návrh nariadenie rady, ktorým sa zrušuje nariadenie (ES) č. 243/2008, ktorým zavádzajú niektoré reštriktívne opatrenia voči nezákonnej vláde ostrova Anjouanu v Komorskom zväze /* KOM/2008/0342 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 4.6.2008 KOM(2008) 342 v konečnom znení Návrh NARIADENIE RADY, ktorým sa zrušuje nariadenie (ES) č. 243/2008, ktorým zavádzajú niektoré reštriktívne opatrenia voči nezákonnej vláde ostrova Anjouanu v Komorskom zväze (predložená Komisiou) DÔVODOVÁ SPRÁVA 1. Vzhľadom na situáciu na komorskom ostrove Anjouan a vzhľadom na opatrenia prijaté Mierovou a bezpečnostnou radou Africkej únie a na jej žiadosť o podporu, ktorú adresovala Európskej únii, Rada prijala v súlade so spoločnou pozíciou 2008/187/SZBP nariadenie (ES) č. 243/2008, ktorým sa zavádzajú niektoré reštriktívne opatrenia voči nezákonnej vláde ostrova Anjouanu a voči niektorým osobám, ktoré sú s ňou spojené a ktoré brzdia proces zmierovania a ohrozujú mier a bezpečnosť na Komorách. 2. V nadväznosti na vojenský zásah z 25. marca 2008 a na opätovné nastolenie vlády Komorského zväzu na ostrove Anjouan by sa uvedené opatrenia mali zrušiť. Za týchto okolností sa v spoločnej pozícii 2008/XXXX/SZBP ustanovuje zrušenie spoločnej pozície 2008/187/SZBP. 3. Komisia teda navrhuje zrušiť nariadenie (ES) č. 243/2008. Návrh NARIADENIE RADY, ktorým sa zrušuje nariadenie (ES) č. 243/2008, ktorým zavádzajú niektoré reštriktívne opatrenia voči nezákonnej vláde ostrova Anjouanu v Komorskom zväze RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 60 a 301, so zreteľom na spoločnú pozíciu Rady [2008/XXX/SZBP], ktorou sa zrušuje spoločná pozícia 2008/187/SZBP o reštriktívnych opatreniach voči nezákonnej vláde Anjouanu v Komorskom zväze[1], so zreteľom na návrh Komisie[2], keďže: 4. Na žiadosť predsedu komisie Africkej únie prijala Rada spoločnú pozíciu 2008/187/SZBP[3], ktorou sa zavádzajú reštriktívne opatrenia voči nezákonnej vláde Anjouanu a voči niektorým osobám, ktoré sú s ňou spojené. Reštriktívne opatrenia ustanovené v spoločnej pozícii 2008/178/SZBP zahŕňajú najmä zmrazenie finančných prostriedkov a hospodárskych zdrojov patriacich príslušným osobám, ktoré boli v Spoločenstve zavedené nariadením Rady (ES) č. 243/2008[4]. 5. V nadväznosti na vojenský zásah z 25. marca 2008 a na opätovné nastolenie vlády Komorského zväzu na ostrove Anjouan sa v spoločnej pozícii 2008/XXX/SZBP ustanovuje zrušenie reštriktívnych opatrení zavedených spoločnou pozíciou 2008/178/SZBP. 6. Nariadenie (ES) č. 243/2008 by sa teda malo zrušiť, PRIJALA TOTO NARIADENIE: Článok 1 Nariadenie (ES) č. 243/2008 sa zrušuje. Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie . Uplatňuje sa od ... mája 2008. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. EÚ, L […], […] 2008, s. […]. [2] Ú. v. EÚ, C […], […] 2008, s. […]. [3] Ú. v. L 59, 4.3.2008, s. 32. [4] Ú. v. EÚ L 75, 18.3.2008, s. 53.
Stanovisko Komisie k Ziadosti Spojeného kráľovstva prijať nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (RÍM I) /* KOM/2008/0730 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 7.11.2008 KOM(2008) 730 v konečnom znení STANOVISKO KOMISIE k žiadosti Spojeného kráľovstva prijať nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) STANOVISKO KOMISIE k žiadosti Spojeného kráľovstva prijať nariadenie Európskeho parlamentu a Rady (ES) č. 593/2008 zo 17. júna 2008 o rozhodnom práve pre zmluvné záväzky (Rím I) 1. ÚVOD 1. Európsky parlament a Rada prijali 17. júna 2008 nariadenie (ES) č. 593/2008 o rozhodnom práve pre zmluvné záväzky (Rím I) [ďalej len nariadenie (ES) č. 593/2008][1]. Na základe článku 1 Protokolu o postavení Spojeného kráľovstva a Írska sa Spojené kráľovstvo nezúčastnilo na prijatí uvedeného nariadenia. 2. Podľa článku 4 spomínaného protokolu však Spojené kráľovstvo „môže kedykoľvek po prijatí opatrenia Radou podľa Hlavy IV Zmluvy o založení Európskeho spoločenstva oznámiť Rade a Komisii svoj zámer prijať opatrenie. V takom prípade sa obdobne uplatňuje postup stanovený v článku 11 ods. 3 Zmluvy o založení Európskeho spoločenstva.“ 3. Prostredníctvom listu z 24. júla 2008, ktorý bol Komisii doručený 30. júla 2008, Spojené kráľovstvo oznámilo Komisii svoj zámer prijať nariadenie (ES) č. 593/2008. 4. V súlade s článkom 11A Zmluvy o založení Európskeho spoločenstva týkajúcom sa rozšírenej spolupráce, ktorý sa taktiež obdobne uplatňuje, sa uplatňuje tento postup: „Každý členský štát, ktorý má záujem o účasť na rozšírenej spolupráci zavedenej v súlade s článkom 11, oznámi svoj zámer Rade a Komisii, ktorá do troch mesiacov odo dňa prijatia oznámenia predloží Rade svoje stanovisko. Do štyroch mesiacov odo dňa prijatia takéhoto oznámenia prijme Komisia rozhodnutie o žiadosti a o takých osobitných dojednaniach, ktoré považuje za nevyhnutné.“ 5. V súlade s podmienkami uvedeného článku Komisia predkladá Rade toto stanovisko. 2. STANOVISKO Komisia víta žiadosť Spojeného kráľovstva prijať nariadenie (ES) č. 593/2008, ktoré je ústredným prvkom acquis Spoločenstva v oblasti civilnej justície. Komisia preto k spomínanej účasti vydáva kladné stanovisko. Toto nariadenie by pre Spojené kráľovstvo malo nadobudnúť účinnosť v deň, keď Komisia oznámi Spojenému kráľovstvu svoje rozhodnutie o jeho žiadosti. Rovnako ako aj v prípade ostatných členských štátov by sa toto nariadenie malo uplatňovať od 17. decembra 2009, s výnimkou článku 26, ktorý by sa mal uplatňovať od 17. júna 2009. [1] Ú. v. EÚ L 177, 4.7.2008, s. 6.
Návrh zmeny a doplnenia Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení /* KOM/2008/0834 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 2.12.2008 KOM(2008) 834 v konečnom znení Návrh zmeny a doplnenia Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (predložená Komisiou) DÔVODOVÁ SPRÁVA Nedávny vývoj v cenách potravín a komodít vyvolal obavy, najmä pokiaľ ide o jeho dosah na rozvojové krajiny. Komisia navrhla vytvoriť nový nástroj rýchlej reakcie na prudký nárast cien potravín v rozvojových krajinách [KOM(2008)0450 – 2008/0149(COD)]. Po preskúmaní rozsahu prerozdelenia výdavkov v rámci výdavkovej kapitoly 4, ako aj možného použitia všetkých ostatných dostupných nástrojov (nástroja stability, nástroja flexibility), bola rezerva núdzovej pomoci určená ako jeden z vhodných prostriedkov na financovanie tohto nástroja. Vzhľadom na to, že zostávajúca suma rezervy núdzovej pomoci na rok 2008 nie je dostatočná na pokrytie potrieb potravinového nástroja, je potrebné túto rezervu zvýšiť, s cieľom prispieť k financovaniu potravinového nástroja. Ročná suma rezervy núdzovej pomoci je stanovená na 221 mil. EUR v stálych cenách počas trvania finančného rámca. Rada a Európsky parlament sa dohodli na jej zvýšení na 479,218 mil. EUR (v bežných cenách), výlučne a výnimočne pre rok 2008. Bod 25 medziinštitucionálnej dohody stanovujúci ročnú sumu rezervy núdzovej pomoci by sa preto mal zodpovedajúcim spôsobom zmeniť a doplniť. Návrh zmeny a doplnenia Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení Európsky parlament, Rada Európskej únie a Komisia Európskych spoločenstiev, keďže: (1) Nedávny vývoj v cenách potravín a komodít vyvolal obavy, najmä pokiaľ ide o jeho dosah na rozvojové krajiny. Komisia navrhla vytvoriť nový nástroj rýchlej reakcie na prudký nárast cien potravín v rozvojových krajinách[1] a na zmierovacom zasadnutí 21. novembra 2008 sa obe zložky rozpočtového orgánu dohodli, že časť finančných prostriedkov požadovaných pre tento nástroj sa poskytne z rezervy núdzovej pomoci. (2) Vzhľadom na to, že zostávajúca suma rezervy núdzovej pomoci na rok 2008 nie je dostatočná na pokrytie potrieb potravinového nástroja, je potrebné túto rezervu zvýšiť, s cieľom prispieť k financovaniu potravinového nástroja. (3) S cieľom riešiť túto výnimočnú situáciu je potrebné zvýšiť rezervu núdzovej pomoci na 479,218 mil. EUR v bežných cenách, výlučne a výnimočne pre rok 2008. (4) Bod 25 medziinštitucionálnej dohody o rozpočtovej disciplíne a riadnom finančnom hospodárení by sa preto mal zodpovedajúcim spôsobom zmeniť a doplniť, sa dohodli takto: v bode 25 sa do prvého pododseku pridá táto veta: „Táto suma sa pre rok 2008 výnimočne zvýši na 479,218 mil. EUR v bežných cenách.“ V Bruseli […] Za Európsky parlament Za Radu Za Komisiu predseda predseda predseda [1] KOM(2008) 0450 – 2008/0149(COD)
Návrh rozhodnutie Európskeho parlamentu a Rady o mobilizácii nástroja flexibility /* KOM/2008/0833 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 2.12.2008 KOM(2008) 833 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu nástroja flexibility na financovanie jednoznačne špecifikovaného výdavku, ktorý by nebolo možné financovať v rámci stropov, ktoré sú k dispozícii v rámci jednej alebo viacerých výdavkových kapitol viacročného finančného rámca. Rozpočet na rok 2009 si vyžaduje dodatočné výdavky presahujúce stropy výdavkovej kapitoly 4. Z toho dôvodu sa navrhuje mobilizovať nástroj flexibility v súlade s bodom 27 medziinštituciálnej dohody. Sumy, ktoré sa majú mobilizovať sú tieto: - 420 mil. EUR na financovanie nástroja rýchlej reakcie na prudký nárast cien potravín v rozvojových krajinách. Obom zložkám rozpočtového orgánu sa pripomína, že toto rozhodnutie sa v Úradnom vestníku Európskej únie nesmie uverejniť neskôr než rozpočet na rok 2009. Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[2], a najmä na piaty odsek bodu 27, so zreteľom na návrh Komisie[3], keďže sa obe zložky rozpočtového orgánu na zmierovacom zasadnutí 21. novembra 2008 dohodli na mobilizácii nástroja flexibility na doplnenie finančných prostriedkov v rozpočte na rok 2009, presahujúcich stropy výdavkovej kapitoly 4, o 420 mil. EUR na financovanie nástroja rýchlej reakcie na prudký nárast cien potravín v rozvojových krajinách, ROZHODLI TAKTO: Článok 1 Pre všeobecný rozpočet Európskej únie na rozpočtový rok 2009 (ďalej len „rozpočet na rok 2009“) sa nástroj flexibility využije na poskytnutie sumy 420 mil. EUR vo viazaných rozpočtových prostriedkoch. Táto suma sa použije na doplnenie financovania nástroja rýchlej reakcie na prudký nárast cien potravín v rozvojových krajinách v rámci výdavkovej kapitoly 4. Článok 2 Toto rozhodnutie sa uverejní v Úradnom vestníku Európskej únie . V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ C 139, 14.6.2006, s. 1. [3] Ú. v. EÚ […]
Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenia Európskeho Parlamentu a Rady o spoločných pravidlách prístupu na medzinárodný trh autokarovej a autobusovej dopravy (prepracované znenie), ktorými sa mení a dopĺňa návrh Komisie podľa článku 250 ods. 2 Zmluvy o ES /* KOM/2009/0307 v konečnom znení */





[pic] | KOMISIA EURÓPSKYCH SPOLOČENSTIEV | V Bruseli 22.6.2009 KOM(2009)307 v konečnom znení 2007/0097/COD STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY o spoločných pravidlách prístupu na medzinárodný trh autokarovej a autobusovej dopravy (prepracované znenie), KTORÝMI SA MENÍ A DOPĹŇA NÁVRH KOMISIE podľa článku 250 ods. 2 Zmluvy o ES STANOVISKO KOMISIEpodľa článku 251 ods. 2 tretieho pododseku písm. c) Zmluvy o ESk pozmeňujúcim a doplňujúcim návrhom Európskeho parlamentuk spoločnej pozícii Rady týkajúcej sanávrhu NARIADENIA EURÓPSKEHO PARLAMENTU A RADY o spoločných pravidlách prístupu na medzinárodný trh autokarovej a autobusovej dopravy (prepracované znenie) 1. Úvod V článku 251 ods. 2 treťom pododseku písm. c) Zmluvy o ES sa ustanovuje, že Komisia zaujme stanovisko k pozmeňujúcim a doplňujúcim návrhom, ktoré Európsky parlament navrhol v druhom čítaní. Stanovisko Komisie k pozmeňujúcim a doplňujúcim návrhom Parlamentu sa uvádza ďalej v texte. 2. Kontext Dátum predloženia návrhu Európskemu parlamentu a Rade (dokument KOM(2007) 264 v konečnom znení – 2007/0097/COD): | 23. mája 2007. | Dátum stanoviska Európskeho hospodárskeho a sociálneho výboru: | 26. septembra 2007. | Dátum stanoviska Európskeho parlamentu v prvom čítaní: | 5. júna 2008. | Dátum predloženia pozmeňujúceho a doplňujúceho návrhu: | 13. júna 2008. | Dátum prijatia spoločnej pozície: | 9. januára 2009. | Dátum stanoviska Európskeho parlamentu v druhom čítaní | 23. apríla 2009. | 3. Cieľ návrhu Cieľom návrhu, ktorý Komisia prijala 23. mája 2007, je ustanoviť spoločné pravidlá prístupu na trh autokarovej a autobusovej dopravy. Návrhom sa nahrádzajú dve v súčasnosti platné nariadenia. Jedným z hlavných cieľov je zjednodušiť postup udeľovania povolení v prípade služieb medzinárodnej pravidelnej osobnej dopravy. 4. Stanovisko Komisie k pozmeňujúcim a doplňujúcim návrhom európskeho parlamentu Po niekoľkomesačnom rokovaní v rámci českého predsedníctva sa Parlament a Rada dohodli na kompromise v druhom čítaní, najmä pokiaľ ide o zavedenie nového 12-dňového pravidla. Komisia môže prijať kompromisné pozmeňujúce a doplňujúce návrhy, ktoré schválil Parlament po druhom čítaní, s cieľom potvrdiť túto dohodu. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcom texte.